laion/Wikipedia-Exotic huggingface dataset:
იკვის წმინდა გიორგის ეკლესია

იკვის მონასტერი — XI საუკუნის ქართული ხუროთმოძღვრების ძეგლი, წმინდა გიორგის სახელობის ტაძარი მდინარე შაბწყალას (თეძმის შენაკდი) ხეობაში, შიდა ქართლის მხარეში კასპის მუნიციპალიტეტში. თვით სოფელი იკვი აღარ არსებობს, მოსახლეობა გადასახლდა სამგორში. სამხრეთ-დასავლეთის თაღის ქვეშ, ნიშის მარცხნივ ფილაზე აყვავებული ჯვრის რელიეფური გამოსახულება და ასომთავრული წარწერაა, რომელშიც ნახსენებია ქტიტორი მამამთავარი არსენი. წარწერის პალეოგრაფიული და ნაგებობის სტილისტური ანალიზით ეკლესია თარიღდება XI საუკუნის I ნახევრით. 1939–1940 წლებში ეკლესიაზე სარესტავრაციო სამუშაოები მიმდინარეობდა. რესტავრაციისას აღადგინეს ფასადები და გუმბათის ყელი, ნაგებობას სამხრეთით შეუქმნეს სუბსტრუქცია, ჩრდილოეთით მთის ფერდობი კედლით გაამაგრეს. გეგმით წაგრძელებული ჯვრის ტიპის გუმბათოვანი ტაძარი ნაგებია სუფთად გათლილი კვადრებით. აღმოსავლეთი ნაწილში არის სამკვეთლო და სადიაკვნე. გუმბათის ყელის დასაყრდნობად აფრებია გამოყენებული. ინტერიერში ნათლად იკითხება ჯვრის ფორმა, რადგან სადიაკვნე და სამკვეთლო არ ერწყმის შიგა სივრცეს; ისინი დაბალი, ვიწრო გასასვლელებით უკავშირდება ძირითად მოცულობას. ტაძრის გეგმა ნათლად მჟღავნდება გარე მასებშიც ოთხივე ფასადი შემკულია ორმაგლილვიანი თაღედის სისტემით. ტაძარს აქვს ფართო მოჩუქურთმებული საპირეებითა და ტიმპანებით შემკული ორი შესასვლელი. ინტერიერში შემორჩენილი მოხატულობის ფრაგმენტები XI საუკუნეს მიეკუთვნება. ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. ალადაშვილი ნ., ქართული საბჭოთა ენციკლოპედია, ტ. 5, თბ., 1980. — გვ. 104. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 166-168.  კულტურული მემკვიდრეობის პორტალი, № 7048 ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ. დაარქივებულია ორიგინალიდან — 2019-07-01. ციტირების თარიღი: 2020-02-16.
მანანა ნაჭყებია

მანანა ნაჭყებია (დ. 25 ოქტომბერი, 1955, თბილისი) — ქართველი პოლიტიკოსი, ფილოლოგი. 1978 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“. მანანა ნაჭყებია — საქართველოს ბიოგრაფიული ლექსიკონი მანანა ნაჭყებია — საქართველოს პარლამენტის ოფიციალური საიტი (მოძველებული / არქივი / ახალი არქივი)
გეორგი (საქსონიის მეფე)

გეორგი (გერმ. Georg; დ. 8 აგვისტო, 1832, დრეზდენი, გერმანია — გ. 15 ოქტომბერი, 1904, დრეზდენი, გერმანია) — ვეტინთა დინასტიის წარმომადგენელი. საქსონიის მეფე 1902-1904 წლებში. მეფე იოჰანისა და დედოფალ ამალია ავგუსტა ბავარიელის ვაჟი. საქსონიის უკანასკნელი მეფის, ფრიდრიხ ავგუსტ III-ის მამა. გეორგი დაიბადა 1832 წლის 8 აგვისტოს დრეზდენში. იგი იყო საქსონიის მეფე იოჰანისა და მისი მეუღლის, დედოფალ ამალია ავგუსტა ბავარიელის შუათანა ვაჟი. დედის მხრიდან იგი ბავარიის მეფე მაქსიმილიან I-ის შვილიშვილი იყო. გეორგი თავის უფროს ძმასთან, კრონპრინც ალბერტთან ერთად აქტიურ სამხედრო კარიერას მისდევდა. 1866 წელს ისინი ერთად მონაწილეობდნენ ავსტრია-პრუსიის ომში, 1870 წელს კი საფრანგეთ-პრუსიის ომშიც პრუსიელთა მხარეს. იგი იბრძოდა სედანის ბრძოლაში, მონაწილეობდა პარიზის ალყაში და დაესწრო ფრანკფურტის ზავის დადებასაც. 1873 წელს საქსონიის მეფე მისი ძმა, ალბერტი ხდება, თუმცა მას თავის ცოლთან, დედოფალ კაროლასთან შვილები არ ჰყავდა, რითაც გეორგი ტახტის პირველ მემკვიდრედ გვევლინება. მრავალწლიანი ლოდინის შემდეგ, 1902 წლის 19 ივნისს გეორგი საქსონიის მეფე ხდება, თუმცა მისი მმართველობა დიდ ხანს არ გაგრძელებულა. გამეფებისას იგი უკვე 70 წლის იყო და მისი ცოლიც აღარ იყო ცოცხალი. იგი გარდაიცვალა 1904 წლის 15 ოქტომბერს დრეზდენში, 72 წლის ასაკში. ამის შემდეგ ტახტი მისმა ვაჟმა, ფრიდრიხ ავგუსტ III-მ დაიკავა, რომელიც 1918 წელს ჩამოაგდეს ტახტიდან, რითაც იგი საქსონიის ისტორიაში უკანასკნელი მონარქი გახდა. 1859 წლის 11 მაისს ლისაბონში გეორგმა ცოლად შეირთო ინფანტა მარია ანა პორტუგალიელი, პორტუგალიის მეფე პედრუ V-ის უმცროსი და, დედოფალ მარია II-ისა და მეფე ფერნანდუ II-ის ქალიშვილი, რომელთანაც რვა შვილი შეეძინა: მარია იოჰანა (1860-1861), გარდაიცვალა მცირეწლოვანი; ელიზაბეთ ალბერტინა (1862-1863), გარდაიცვალა მცირეწლოვანი; მატილდა მარია (1863-1933), გარდაიცვალა გაუთხოვარი და უშვილო; ფრიდრიხ ავგუსტ III (1865-1932), საქსონიის მეფე 1904-1918 წლებში, ცოლად შეირთო პრინცესა ლუიზა ტოსკანელი, რომელთანაც შეეძინა შვილები და რომელსაც შემდეგში გაეყარა; მარია იოზეფა (1867-1944), ცოლად გაჰყვა ერცჰერცოგ ოტო ფრანც ავსტრიელს, რომელთანაც შეეძინა შვილები; იოჰან გეორგი (1869-1938), პირველად იქორწინა მარია იზაბელა ვიურტემბერგელზე, მისი გარდაცვალების შემდეგ კი მარია იმაკულატა დე ბურბონ-სიცილიელზე, რომელთანაც შეეძინა შვილები; მაქსიმილიან ვილჰელმი (1870-1951), ბერი, გარდაიცვალა დაუქორწინებელი და უშვილო; ალბერტ კარლი (1875-1900), გარდაიცვალა დაუქორწინებელი და უშვილო; Le livre d'or de l'ordre de Léopold et de la croix de fer, Volume 1 /Ferdinand Veldekens Hof- und Staats-Handbuch ... Großherzogtum Hessen (1879), "Großherzogliche Orden und Ehrenzeichen" p. 44 Staatshandbuch für das Großherzogtum Sachsen / Sachsen-Weimar-Eisenach (1859), "Großherzogliche Hausorden" p. 11 Hof- und Staatshandbuch des Herzogtums Braunschweig für das Jahr 1897, "Herzogliche Orden Heinrich des Löwen" p. 10 Hof- und Staats-Handbuch des Großherzogtum Baden (1862), "Großherzogliche Orden" pp. 33, 45 Staats- und Adreß-Handbuch des Herzogthums Nassau (1866), "Herzogliche Orden" p. 9
ნიკოლოზ ნაჭყებია

ნიკოლოზ ნაჭყებია (დ. 20 ნოემბერი, 1972, თბილისი) — ქართველი ეკონომისტი, პოლიტიკოსი. 1995 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი. 2005-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. ნიკოლოზ ნაჭყებია — საქართველოს ბიოგრაფიული ლექსიკონი ნიკოლოზ ნაჭყებია — ბიბლიოვიკი ნიკოლოზ ნაჭყებია — საქართველოს პარლამენტის ოფიციალური საიტი (მოძველებული / არქივი / ახალი არქივი)
თეიმურაზ ნერგაძე

თეიმურაზ (თემურ) ნერგაძე (დ. 29 იანვარი, 1954, ბაღდათი — გ. 21 სექტემბერი, 2023) — ქართველი პოლიტიკოსი, ფილოლოგი. საქართველოს ორი მოწვევის (2004, 2012) პარლამენტის წევრი. 1989 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი. 1974-1976 წლებში მოიხადა სამხედრო სავალდებულო სამსახური. 1978-1979 წლებში იყო მეცნიერებათა აკადემიის სტამბის მუშა. 1979-1980 წლებში „სსი ეტუ“ - ტექნიკოსი. 1989-1993 წლებში დიმიტრი უზნაძის სახელობის ფსიქოლოგიის ინსტიტუტის მეცნიერ-თანამშრომელი. 1998-2002 წლებში – სახალხო დამცველის აპარატის მთავარი სპეციალისტი და სახალხო დამცველის რწმუნებული. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით. პარლამენტში შევიდა საარჩევნო ბლოკიდან „ნაციონალური მოძრაობა — დემოკრატები“ (კოალიცია, საპარლამენტო უმრავლესობა). თუმცა მალევე, 2004 წლის 30 ივნისს, „რესპუბლიკური პარტიის“ ოთხმა წარმომადგენელმა, მ.შ. თემურ ნერგაძემ, საპარლამენტო უმრავლესობა დატოვა. მათი თქმით, აჭარაში გაყალბდა 20 ივნისს ჩატარებული უმაღლესი საბჭოს არჩევნები, ამასთან, არ ეთანხმებოდნენ აჭარის სტატუსის ისეთ მოდელს, რაც ხელისუფლებამ წარადგინა პარლამენტში. 2012-2015 წლებში იყო სს „საქართველოს რკინიგზის“ სამეთვალყურეო საბჭოს წევრი. 2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“. თეიმურაზ ნერგაძე — საქართველოს ბიოგრაფიული ლექსიკონი თეიმურაზ ნერგაძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ თეიმურაზ ნერგაძე — ქონებრივი მდგომარეობის დეკლარაცია[მკვდარი ბმული] ↑ „„რესპუბლიკური პარტიის“ ოთხმა წარმომადგენელმა ოთხშაბათს საპარლამენტო უმრავლესობა დატოვა“. რადიო თავისუფლება. 30 ივნისი, 2004. ციტირების თარიღი: 23 სექტემბერი, 2023. შეამოწმეთ თარიღის პარამეტრი |access-date= და |date=-ში (დახმარება)
ვერდერი (საფეხბურთო კლუბი)

ვერდერი (გერმ. Sportverein Werder Bremen) — გერმანული საფეხბურთო კლუბი ქალაქ ბრემენიდან. გერმანიის ოთხგზის ჩემპიონი და შვიდგზის ვიცე-ჩემპიონი, გერმანიის თასის ექვსგზის მფლობელი და ოთხგზის ფინალისტი, გერმანიის სუპერთასის სამგზის მფლობელი და ფინალისტი (1991), ევროპის თასების მფლობელთა თასის მფლობელი. კლუბი ჩამოყალიბდა 1899 წლის 4 თებერვალს. რეგიონულ დონეზე თასის მოპოვებისა და სხვადასხვა წარმატებების შემდეგ, კლუბის პირველ დიდ წარმატებად 1961 წლის გერმანიის თასის მოპოვება ითვლება. გერმანიის ბუნდესლიგა ჩემპიონი: (4) 1965, 1988, 1993, 2004 ვიცე-ჩემპიონი (7): 1968, 1983, 1985, 1986, 1995, 2006, 2008 ბრინჯაოს პრიზიორი (5): 1989, 1991, 2005, 2007, 2010 გერმანიის თასი თასის მფლობელი: (6) 1961, 1991, 1994, 1999, 2004, 2009 ფინალისტი (4): 1989, 1990, 2000, 2010 გერმანიის ლიგის თასი თასის მფლობელი: 2006 ფინალისტი: 1999, 2004 გერმანიის სუპერთასი თასის მფლობელი (3): 1988, 1993, 1994 ფინალისტი: 1991 ევროპის თასების მფლობელთა თასი თასის მფლობელი: 1992 უეფა-ს სუპერთასი ფინალისტი: 1992 უეფა-ს ინტერტოტოს თასი თასის მფლობელი: 1998 უეფა-ს ევროპა ლიგა ფინალისტი: 2008–09 ოფიციალური საიტი ვერდერი Twitter-ზე „ვერდერი“ ბრემენი — weltfussball.de „ვერდერი“ ბრემენი — Klisf.net
გია ნუცუბიძე

გია ნუცუბიძე (დ. 20 თებერვალი, 1960, თბილისი) — ქართველი პოლიტიკოსი, ფილოლოგი. 1982 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. 2004-2007 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები “. გია ნუცუბიძე — საქართველოს ბიოგრაფიული ლექსიკონი გია ნუცუბიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
6ix9ine

6ix9ine (ნამდვილი სახელი: დანიელ ერნანდესი; დ. 8 მაისი, 1996) — ამერიკელი რეპერი. ცნობილი გახდა სადებიუტო სიმღერის „Gummo“-ს გამოსვლის შემდეგ. 2015 წელს 13 წლის გოგონასთან სექსუალურ კავშირსა და აქტის ამსახველი კადრების გავრცელებაში დაადანაშაულეს. 2018 წელს დაკავებული იქნა და ციხეში იყო 2020 წლის აპრილამდე. 2018 წლის ნოემბერში მუსიკოსმა ციხიდან სადებიუტო ალბომი „Dummy Boy“ გაავრცელა, რომელიც ბილბორდის ჩარტში მეორე პოზიციაზე მოექცა. 2020 წლის აპრილის შემდეგ გადავიდა შინაპატიმრობაში. სასჯელი 2020 წლის ნოემბერში მოიხადა. ჰყავს 2 შვილი. ერნანდესი დაავადებულია ბრონქული ასთმით. Dummy Boy (2018) TattleTales (2020) Leyenda Viva (2023) ↑ https://www.hiphoplately.com/tekashi-6ix9ine-shot-music-video-brooklyn-with-no-security/ ↑ 2.0 2.1 https://thesource.com/2018/02/06/tekashi-6ix9ine-sits-down-with-fat-joe-for-the-coca-vision-podcast/ ↑ Gold and Platinum ↑ JONES, JIGGY (October 15, 2018). „50 CENT GIVE TEKASHI 6IX9INE A DIAMOND ENCRUSTED ASTHMA PUMP“. The Source. დაარქივებულია ორიგინალიდან — August 26, 2019. ციტირების თარიღი: March 12, 2019.
თენგიზ ოქროცვარიძე

თენგიზ ოქროცვარიძე (დ. 28 აგვისტო, 1953, სოფ. პატარძეული, ახლანდ. საგარეჯოს მუნიციპალიტეტი) — ქართველი ეკონომისტი, პოლიტიკოსი. დაამთავრა თბილისის სახელმწიფო უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი (საგარეჯოს მაჟორიტარი), საარჩევნო ბლოკი: „ახალი საქართველოსთვის“. თენგიზ ოქროცვარიძე — საქართველოს ბიოგრაფიული ლექსიკონი თენგიზ ოქროცვარიძე — საქართველოს პარლამენტის ოფიციალური საიტი დაარქივებული 2020-10-15 საიტზე Wayback Machine. ↑ თენგიზ ოქროცვარიძის ქონებრივი დეკლარაცია[მკვდარი ბმული]
ბესარიონ თედიაშვილი

ბესარიონ თედიაშვილი (დ. 7 ივნისი, 1975, საგარეჯო) — ქართველი ბიზნესმენი და პოლიტიკოსი. დაიბადა 1975 წლის 7 ივნისს, საგარეჯოში. დაამთავრა რკინიგზის №1 საჯარო სკოლა, მოგვიანებით დაამთავრა კოლუმბიის უნივერსიტეტის პოლიტიკური მეცნიერების, ეკონომიკისა და ფილოსოფიის ფაკულტეტები. 1998-2000 წლებში იყო სახელმწიფო მინისტრის მრჩეველი. 2001-2003 წლებში მუშაობდა ფინანსთა მინისტრის სახელმწიფო მრჩეველად – ხელშეწყობა მოკლე და საშუალოვადიანი მაკროეკონომიკური პოლიტიკის ჩამოყალიბებაში. 2003 წლის ნოემბრიდან 2004 წლის აპრილამდე იყო საქართველოს ნავთობის საერთაშორისო კორპორაციის პრეზიდენტის მრჩეველი. 2004 წელს დაიწყო ბიზნეს საქმიანობა. 2018 წელს იყო პრეზიდენტობის დამოუკიდებელი კანდიდატი. დაიკავა მე-11 ადგილი, 3713 ხმით (0,23%). ჰყავს მეუღლე და ორი შვილი. არის ცნობილი ქართველი სპორტსმენის, ლევან თედიაშვილის შვილი. საპრეზიდენტო კანდიდატი: ბესარიონ თედიაშვილი[მკვდარი ბმული] ბესარიონ თედიაშვილის გვერდი Facebook-ზე
აზერბაიჯანის ძიუდოს ფედერაცია

აზერბაიჯანის ძიუდოს ფედერაცია(აზერ. Azərbaycan Cüdo Federasiyası) — აზერბაიჯანში ძიუდოს შეჯიბრებთან დაკავშირებული ორგანიზაცია, რომელიც პასუხისმგებელი ამ სპორტის მიმართულებით აზერბაიჯანში. სსრკ ძიუდოს ფედერაცია შეიქმნა სსრკ სპორტის კომიტეტის განკარგულების შესაბამისად, 1972 წლის 22 ნოემბერს. სწორედ იმავე წელს შეიქმნა აზერბაიჯანის ძიუდოს ფედერაციაც. წლების განმავლობაში ფედერაციას ხელმძღვანელობდა არიფ ალაკბაროვი. 1980 წლიდან შეიცვალა ფედერაციის ხელმძღვანელობა. ახალი თავმჯდომარე რაჰიმ ისმაილოვი გახდა, რომელიც ორგანიზაციის ხელმძღვანელი იყო 16 წლის განმავლობაში. 1996 წლიდან ფუზული ალაკბაროვი გახდა აზერბაიჯანის ძიუდოს ფედერაციის პრეზიდენტი. 1972 წლის 22 ნოემბერს ძიუდოისტთა შეჯიბრებები პირველად ჩატარდა აზერბაიჯანის რესპუბლიკაში. პირველმა კლუბებმა საქმიანობა დაიწყეს იმავე წელს, ეს კლუბები იყო: „დინამო“, „ბურევესტნიკში“, „ლოკომოტივი“, „ვოდნიკი“, კლუბები შეიქმნა განჯაშიც. 1972 წლის დეკემბერში აზერბაიჯანის ძიუდოს სკოლის პირველმა მწვრთნელებმა ისმაილ აჰმადოვმა, საბირ ჰუსეინოვმა, აგზარზა აჰმადოვმა და ვიქტორ კუზნეცოვმა მიიღეს მონაწილეობა ტალინში ორგანიზებულ მწვრთნელთა საერთო საკავშირო სემინარში. მოგვიანებით, აჰმადდინ რაჯაბლიმ და ვიქტორ კუზნეცოვმა მონაწილეობა მიიღეს საკავშირო მსაჯთა სემინარებში, ხოლო ზაირ მამედოვმა, ტარლან ჰასანოვმა და რაუფ შაფიევმა მონაწილეობა მიიღეს მწვრთნელთა საკავშირო მეორე სემინარში, რომელიც ჩატარდა უკრაინაში 1973 წელს. იმ პერიოდის ცნობილი ძიუდოისტები იყვნენ საჰიბ ისმაილოვი, ელჩინ ისმაილოვი, ზაქირა ქერიმოვა და სხვები. ასევე ფუნქციონირებს აზერბაიჯანის ძიუდოს ფედერაციის ოფიციალური ინტერნეტ ტელევიზია . 2016 წელს რიოს ოლიმპიურ თამაშებში ეროვნული გუნდის ძიუდოისტებმა რუსტამ ორუჯოვმა და ელმარ გასიმოვმა ვერცხლის მედლები მოიპოვეს. 2015 წლიდან ფედერაციის პრეზიდენტია როვნაგ აბდულაევი . ვიცე-პრეზიდენტები: მიქაელ ისმაილოვი, სადიგ სადიგოვი და ელნურ მამედლი. მთავარი მდივანი კი ელმარ ბაბანლი. ყოფილი სსრკ ჩემპიონატების პირველი გამარჯვებული და პრიზიორი იყო ალაკბარ ისმაილოვი (1975 წელს - ოქრო), საჰიბ ისმაილოვი (1972 წელს - ბრინჯაო), ანვარ აჰმადოვი (1982 წელს - ვერცხლი). ფარჰად რაჯაბლიმ პირველად მიიღო მედალი აზერბაიჯანელ ძიუდოისტებს შორის ევროპულ შეჯიბრებში. მან მესამე ადგილი დაიკავა უნგრეთში 1978 წლის ევროპის ახალგაზრდულ ჩემპიონატზე. ოფიციალური საიტი დაარქივებული 2015-09-10 საიტზე Wayback Machine. ↑ Федерация дзюдо Азербайджана открыла онлайн-ТВ. http://www.gapp.az.+ დაარქივებულია ორიგინალიდან — 2019-09-25. ციტირების თარიღი: 2019-09-24. ↑ Rəhbərlik. Azərbaycan Cüdo Federasiyası. დაარქივებულია ორიგინალიდან — 2019-09-25. ციტირების თარიღი: 2019-09-24.
აზერბაიჯანის კალათბურთის ფედერაცია

აზერბაიჯანის კალათბურთის ფედერაცია — ორგანიზაცია, რომელიც აწყობს აზერბაიჯანის ტერიტორიაზე კალათბურთის შეჯიბრებებს. აზერბაიჯანის კალათბურთის ფედერაცია პასუხისმგებელია აზერბაიჯანში კალათბურთის მატჩების ორგანიზებაზე, ხელმძღვანელობასა და განვითარებაზე. ასევე იცავს აზერბაიჯანული კალათბურთის მორალურ და მატერიალურ ინტერესებს. ფედერაციის ამჟამინდელი თავმჯდომარეა ნადირ ნასიბოვი. 1931 წელს აზერბაიჯანის ვაჟთა გუნდმა მოიგო და დაიკავა პირველი ადგილი კავკასიაში. აზერბაიჯანის გუნდმა პირველად მიიღო დამოუკიდებელი გუნდის მონაწილეობის უფლება სსრკ ჩემპიონატში. აზერბაიჯანის კალათბურთის ფედერაცია დაარსდა 1992 წელს, აზერბაიჯანის დამოუკიდებლობის აღდგენის შემდეგ. 1994 წელს აზერბაიჯანის კალათბურთის ფედერაცია გახდა კალათბურთის საერთაშორისო ფედერაციის სრულუფლებიანი წევრი. 1997 წლიდან 2000 წლამდე FIBA–ს შეხვედრებსა და ღონისძიებებში მონაწილეობის გამო აზერბაიჯანს ჩამოერთვა სრული წევრობის უფლება, მაგრამ მალე FIBA–ს კონგრესზე, რომელიც თურქეთში ჩატარდა, აზერბაიჯანის კალათბურთის ფედერაციას ორგანიზაციის წევრის სტატუსი აღუდგინეს. 2002 წლის აგვისტოში ეროვნული ოლიმპიური კომიტეტის თავმჯდომარე ილჰამ ალიევი შეხვდა კალათბურთის ჩემპიონს რიმას კურტინაიტს, რის შემდეგაც რიმასი დაინიშნა ეროვნული ნაკრების მთავარ მწვრთნელად სექტემბერში. 2006 წელს აზერბაიჯანის მამაკაცთა ეროვნულმა ნაკრებმა მონაწილეობა მიიღო FIBA–ს ევროპის განვითარების თასზე ალბანეთში, სადაც პირველი ადგილი დაიკავა . 2012 წელს ალი ტონი გახდა აზერბაიჯანის კალათბურთის ეროვნული ნაკრების მწვრთნელი . 2017 წლის FIBA-ს რეიტინგის შედეგების მიხედვით, აზერბაიჯანის კალათბურთის ფედერაცია მსოფლიოში 49-ე ადგილზეა 181 ქვეყანას შორის და 28-ე ადგილზეა ევროპის ქვეყნებს შორის . 2019 წელი ნაკრებისთვის იყო საერთაშორისო ტურნირებში ბოლო მონაწილეობა. ევრობასკეტში 2013 წლის ადგილისთვის ბრძოლაში: საკვალიფიკაციო ეტაპზე აზერბაიჯანელებმა ყველა მეტოქე დაამარცხეს შინ, გარდა გერმანიისა და ვერ გავიდნენ ფინალურ ეტაპზე (ჯგუფში დაიკავეს მე-4 ადგილი გერმანიასთან, შვედეთთან, ბულგარეთთამ და ლუქსემბურგთან) . დღეისათვის აზერბაიჯანი საერთაშორისო კალათბურთში მხოლოდ 3x3 კალათბურთის გუნდითა და ახალგაზრდული გუნდებით არის წარმოდგენილი კლასიკურ კალათბურთში (მათ შორის, ევროპის ახალგაზრდული ოლიმპიური ფესტივალებზე) . შექმნილ ვითარებასთან დაკავშირებით, აზერბაიჯანული კლუბების ბევრმა მოთამაშემ უკმაყოფილება გამოთქვა არსებული მდგომარეობით და მოითხოვა გადამწყვეტი ზომები აზერბაიჯანის კალათბურთის ფედერაციისგან, ხელმძღვანელობის გადაყენებამდე. 2019 წელს, საერთაშორისო ტურნირებში კალათბურთის ნაკრების მონაწილეობის გამო, ხუთი კლუბი პროტესტის ნიშნად გამოვიდა აზერბაიჯანის ჩემპიონატის გათამაშებიდან . Официальный сайт ↑ Баскетбол в Азербайжане. დაარქივებულია ორიგინალიდან — 2019-10-25. ციტირების თარიღი: 2019-10-07. ↑ Федерация баскетбола Турции написала о новом тренере сборной Азербайджана. www.azerisport.com. დაარქივებულია ორიგინალიდან — 2013-03-17. ციტირების თარიღი: 2019-10-07. ↑ Азербайджан занимает 28-е место в европейском рейтинге. www.azerisport.com. ციტირების თარიღი: 2019-10-07. ↑ «Руководство федерации должно подать в отставку». Клубы ответили Федерации баскетбола Азербайджана (რუსული) ↑ Баскетболисты Азербайджана дали бой команде Франции (რუსული) ↑ Такой баскетбол нам не нужен! დაარქივებული 2019-10-28 საიტზე Wayback Machine. (რუსული)
ჩესკი-ბროდი

ჩესკი-ბროდი (ჩეხ. Český Brod) — ქალაქი ჩეხეთში, ცენტრალური ბოჰემიის მხარეში, კოლინის რაიონში, დაახლ. 27 კმ კოლინიდან. დაახლოებით 7 ათ. მცხ. 2011 წელს აქ აღრიცხული იყო 1752 მისამართი. ქალაქში მოედინება პატარა მდინარე შემბერა, რომელსაც აქვე უერთდება იალოვი-პოტოკი (იალის წყალი) და ღელე ბუშინეცი. ქალაქის შემადგენელი ნაწილებია ყოფილი სოფლები ლიბლიცე და შტოლმირჟი, ხოლო პოდვინნის და მლინის სათევზაო ტბორების ნაპირებზე დასახლება ზაჰრადი, რომელიც შერწყმულია მეზობელ სოფლებთან ვრატკოვი და ტუხორაზი. შეგიძლიათ იხილოთ მედიაფაილები თემაზე „ჩესკი-ბროდი“ ვიკისაწყობში. Oficiální stránky města Statistické údaje o městě Historie města a jeho památky na Cesty a památky.cz Letecké fotografie ↑ 1.0 1.1 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a> ↑ Český statistický úřad Počet obyvatel v obcích – k 1. 1. 2024 — Praha: ČSÚ, 2024. <a href="https://wikidata.org/wiki/Track:Q1085"></a><a href="https://wikidata.org/wiki/Track:Q125984191"></a><a href="https://wikidata.org/wiki/Track:Q3504917"></a> ↑ Register of territorial identification, addresses and real estates <a href="https://wikidata.org/wiki/Track:Q12049125"></a>
ვანო ჯავახიშვილი

ვანო ჯავახიშვილი (დ. 7 ოქტომბერი, 1982) — ქართველი მსახიობი და ტელეწამყვანი. 2019 წლამდე 16 წლის განმავლობაში მუშაობდა ტელეკომპანია „რუსთავი 2“-ში. 2019 წლამდე „რუსთავი 2“-ზე მიჰყავდა გადაცემა ვანო ჯავახიშვილის შოუ. მონაწილეობას იღებდა „კომედი ჯგუფის“ გადაცემა „კომედი შოუს“ სკეტჩებში. 2019 წლის აგვისტოში დატოვა ტელევიზია და გადავიდა „მთავარ არხზე“,, სადაც გადაცემის ჩვენება გაგრძელდა 2022 წლის 10 ივნისამდე. შემდეგ ის და მისი გუნდი „ტვ პირველზე“ გადავიდნენ, სადაც გადაცემის ეთერში გასვლა გაგრძელდება. 2013: „MR. ძიძა“ რეჟ. ირაკლი ოქიტიშვილი ვანო ჯავახიშვილის შოუ ↑ ვანო ჯავახიშვილი რუსთავი 2-ს ტოვებს. დაარქივებულია ორიგინალიდან — 2020-10-17. ციტირების თარიღი: 2020-10-15. ↑ ვანო ჯავახიშვილთან ერთად ↑ "ვანოს შოუ" ტვ პირველზე გავა. დაარქივებულია ორიგინალიდან — 2022-09-02. ციტირების თარიღი: 2022-09-11. ვანო ჯავახიშვილის ოფიციალური გვერდი Facebook-ზე
ანი იმნაძე

ანი იმნაძე (დ. 15 ივლისი, 1988) — ქართველი მსახიობი. ამჟამად თამაშობს სერიალ „დიდ ოჯახში“, „მაკას“ როლს. მისი მეუღლე არის ქართველი მსახიობი კოკო როინიშვილი, რომელიც თეატრალურ ინსტიტუტში გადაღებაზე გაიცნო. 2008: „მესამე თაობა“ 2009: „თბილისური Love Story“ 2011: „ჭამა და სექსი“ 2011: „აგვისტოს 5 დღე“ 2015: „ჩვენ გვერდით“ 2020–2021: „დიდი ოჯახი“ (მაკა) ↑ კოკო როინიშვილი: "ანი ერთადერთი ადამიანია, ვისაც ჩემი გაცხარება შეუძლია" ეროვნული ფილმოგრაფია
ლუიზა ამალია ბადენელი

ლუიზა ამალია ბადენელი (გერმ. Louise Amalie von Baden; დ. 5 ივნისი, 1811, შვერცინგენი, გერმანია — გ. 19 ივლისი, 1854, კარლსრუე, გერმანია) — ცერინგენების დინასტიის წარმომადგენელი. ბადენის დიდ ჰერცოგ კარლის ასული. ვაზას პრინცესა 1830-1843 წლებში როგორც პრინცი გუსტავის მეუღლე. საქსონიის დედოფალ კაროლას დედა. ლუიზა ამალია დაიბადა 1811 წლის 5 ივნისს შვერცინგენში. იგი იყო ბადენის დიდ ჰერცოგ კარლისა და მისი ცოლის, სტეფანია დე ბოარნეს უფროსი ქალიშვილი. მამის მხრიდან მისი პაპა-ბებია პრინცი კარლ ლუდვიგ ბადენელი და პრინცესა ამალია ჰესენ-დარმშტადტელი იყვნენ. მისი დები იყვნენ ჰოენცოლერნის პრინცესა ჟოზეფინა (რუმინეთის მეფე კაროლ I-ისა და პორტუგალიის დედოფალ სტეფანიას დედა) და ჰამილტონის ჰერცოგინია მარია ბადენელები. 1830 წლის 9 ნოემბერს კარლსრუეში ლუიზა ამალია დააქორწინეს მასზე თორმეტი წლით უფროს პრინც გუსტავზე, შვედეთის დამხობილი მეფის, გუსტავ IV ადოლფისა და დედოფალ ფრედერიკა ბადენელის უფროს ვაჟზე, რომელიც მას მამიდაშვილად ერგებოდა. ამის შემდეგ იგი ვაზას პრინცესა გახდა და მალევე გუსტავს ორი ბავშვი გაუჩინა, მაგრამ მათი ცამეტწლიანი ქორწინება არასოდეს ყოფილა ბედნიერი და 1843 წელს განქორწინებით დასრულდა. ამის შემდეგ ლუიზა ამალია მშობლიურ ბადენში დაბრუნდა და იქ გაატარა დარჩენილი ცხოვრება. იგი სწორედ აქ, კარლსრუეში გარდაიცვალა, 1854 წლის 19 ივლისს, 43 წლის ასაკში. ლუდვიგი (1832), გარდაიცვალა ჩვილი; კაროლა (1833-1907), ცოლად გაჰყვა საქსონიის მეფე ალბერტს, თუმცა შვილები არ ჰყოლია; Lundy, Darryl. "The Peerage: Luise Amelie Stephanie Prinzessin von Baden". Retrieved 9 January 2010.
ჩარკვიანი

საკუთარი სახელი ჩარკვიანი შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: ჩარკვიანი გელა ჩარკვიანი — დიპლომატი გრიგოლ ჩარკვიანი — გამომცემელი, საზოგადო მოღვაწე დავით ჩარკვიანი — ფსიქოლოგი თაკო ჩარკვიანი — პოლიტიკოსი, პიანისტი, პუბლიცისტი თეიმურაზ ჩარკვიანი — ბიზნესმენი, ინჟინერი, პოლიტიკოსი იოსებ ჩარკვიანი — ექიმი, მეან-გინეკოლოგი ირაკლი ჩარკვიანი — როკ-მუსიკოსი, პოეტი კანდიდ ჩარკვიანი — პარტიული და სახელმწიფო მოღვაწე კონსტანტინე ჩარკვიანი — სამთო ინჟინერი ლევან ჩარკვიანი — ექიმი, გინეკოლოგი მამუკა ჩარკვიანი — საესტრადო მომღერალი ქეთევან ჩარკვიანი — პოლიტიკოსი ჯანსუღ ჩარკვიანი — პოეტი
აბულფატ ალიევი

აბულფატ ასად ოღლი ალიევი (აზერ. Əbülfət Əsəd oğlu Əliyev; დ. 30 დეკემბერი, 1926, შუშა — გ. 27 დეკემბერი, 1990, ბაქო) — აზერბაიჯანელი ჰანენდე, მომღერალი. აზერბაიჯანის სსრ-ის სახალხო არტისტი. დაიბადა 1926 წლის 30 დეკემბერს ქალაქ შუშაში. 1945 წელს გახდა აზერბაიჯანის სახელმწიფო ფილარმონიის სოლისტი. 1956 წლიდან აზერბაიჯანის ოპერისა და ბალეტის თეატრის სოლისტი. 1964 წელს აბულფატ ალიევი გახდა აზერბაიჯანის სსრ-ის სახალხო არტისტი. მომღერალს გასტროლები ჰქონდა ირანში, სირიაში, გვინეაში, განაში, ლიბანში. ამასთანავე აბულფატ ალიევი ასრულებდა სხვადასხვა როლებს თეატრში. გარდაიცვალა 1990 წლის 27 დეკემბერს 64 წლის ასაკში. აბულფატ ალიევი საიტზე Discogs ↑ Əbülfət Əliyev. დაარქივებულია ორიგინალიდან — 2016-02-16. ციტირების თარიღი: 2016-02-12.